On je na otvaranju obnovljene subotičke posebno zahvalio mađarskom premijeru Viktoru Orbanu, bez čije pomoći, kako je naveo, ne bi bilo ovakvog "prelepog sakralnog objekta koji deluje nestvarno".U životu Jevreja, ali i ostalih Subotičana sinagoga koja je obnovljena nakon 40 godina biće kuća molitve, učenja i okupljanja, rekao je predsednik Srbije Aleksandar Vučić."Sinagoga, druga po veličini u Evropi nakon budimpeštanske, zasijala je kako zaslužuje. Na obnovi smo radili zajedno i naporima i sredstvima i zato posebno hvala Orbanu bez čije podrške i učešća ova signagoga ne bi ovako sijala", rekao je Vučić.Radovi su, kako je rekao, povezali ne samo Jevreje s pravoslavcima, katolicima i protestantima, već i vlade dveju zemlja, ali i međunarodne institucije, približili ljude..."Srećan sam što Subotičani imaju novu-staru kuću lepšu nego ikada, ali sam srećan i što će ovde svi drugi da dolaze. To će biti i kulturno stecište i turisti će dolaziti iz Srbije i Evrope, jer su ovakvi objekti retki".Subotička sinagoga jedan je od najboljih primera sve uspešnije saradnje Srbije i Mađarske, ocenio je Vučić te dodao: "Ovo će biti kuća molitve, učenja, okupljanja".Podsetio je da bilo potrebno mnogo vremena da bi sinagoga bila obnovljena, te da to ne bi ni bilo moguće bez zajedničkih napora i zajedničkog rada.Obično, primetio je, narodi i njihova rukovodstva imaju da drugima nešto zamere, pa su tako, kaže, i njemu često dolazili ljudi da kažu kako Orban hoće da pomogne, ali samo mađarskoj zajednici..."A ja sam govorio, hvala mu, jer time pomaže i svakome u Srbiji i molio sam ga da pomaže još više i da s takvom pomoći nastavi", kazao je Vučić."Mogli su i Mađari i Viktor (Orban) nama Srbima da nađu bezbroj zamerki, mogli su da ulaze u sukobe, kao da smo ih malo imali, ali on je želeo da izgradimo najbolje moguće odnose i zato mogu sada da potvrdim da imamo najbolje odnose u istoriji Srba i Mađara i najbolje odnose između dve zemlje".Podižući iznova ovaj spomenik pokazujemo odnos prema prošlosti, ali i prema budućnosti, pokazujemo koliko smo blizu Evrope i koliko želimo da budemo njen deo, rekao je Vučić, dodao da će sve što nam sinagoga bude dala biti podsetnik na ono što možemo zajedno, a Subotičanima poželeo da im ona uvek bude puna za molitvu, učenje i okupljanje.

VUČIĆ: MAĐARSKA ŠESTI SPOLjNOTRGOVINSKI PARTNER SRBIJE





Predsednik Aleksandar Vučić rekao je danas da očekuje da će trgovinska razmena s Mađarskom uskoro da dostigne dve milijarde evra, navodeći da je Mađarska sada šesti spoljnotrgovinski partner Srbije.





Vučić je na zajedničkoj pres konferenciji s mađarskim premijerom Viktorom Orbanom rekao da su njihovi razgovori danas bili bez otvorenih pitanja, te da su jedine teme bile kako da zajedno radimo na boljoj budućnosti, kako da više mađarskih kompanija dođe i ulaže u Srbiju i kako da se naše kompanije pozicioniraju u Mađarskoj.





"Politika koju vodi Orban doprinela je stabilizaciji odnosa sa Srbijom, ali je to doprinelo stabilizaciji čitavog regiona i nije značilo samo Mađarima, nego i svim ljudima koji žive u ovom delu Evrope", rekao je Vučić, dodajućida je zahvalan posebno na pomoći i podršci koju Orban pruža vojvođanskim Mađarima.





Jer, kako je pojasnio, svaka pomoć njima pomoć je i podrška Srbiji i stabilizaciji prilika u regionu.





Premijer Mađarske Viktor Orban prisustvovao je otvaranju obnovljene sinagoge u Subotici i rekao da će ovaj dan biti upamćen kao dan kada je srednja Evropa pokazala svoj najlepši lik svetu - lik saradnje i međusobne tolerancije.



Kako je naveo, sinagogi je vraćan sjaj, a jevrejskoj zajednici dug za veliki doprinos razvoju Evrope i sveta. On je naveo da su srpsku i mađarsku vladu spojili poštovanje prema jevrejskom narodu, kao i da je Sinagoga okretanje prema budućnosti u kojoj Jevreji, Srbi i Mađari žive zajedno.



"Srbi i Mađari već žive zajedno u Subotici, a danas šaljemo poruku da je ovo Evropa u kojoj želimo da živimo - u miru i bezbednosti svi zajedno", rekao je Orban.



On je istakao da svi narodi Evrope žive na temeljima jevrejske i hrišćanske vere i da i dalje žele da žive u Evropi u kojoj postoji sloboda vere, nacije i jezika.



Orban je naveo da je mađarska vlada opredelila 10 milijardi forinti za program obnove sinagoga širom Evrope i dodao da, nakon Drugog svetskog rata i perioda komunizma, Mađarska smatra da je obaveza svih da omoguće da hrišćani i Jevreji žive slobodno.



ORBAN: SRBIJA NIJE PROBLEM, VEĆ POTENCIJAL ZA EU



Orban je naglasio da je i Evropskoj uniji potrebna Srbija, kao veliki potencijal, te da Srbi uvek mogu da računaju na Mađare kada je reč o priključenju EU



Premijer Mađarske Viktor Orban izjavio je danas da se Mađarska raduje razvoju i napretku Srbije, jer je prijatelj naše zemlje, ali i zbog toga što kao susedna zemlja ima interes da Srbija bude što uspešnija.



"Tvoj plac više vredi, ako imaš komšiju koji je uspešan", rekao je Orban u obraćanju posle sastanka sa predsednikom Srbije Aleksandrom Vučićem u Subotici.



Uspešna i prosperitetna Srbija u susedstvu znači mnogo i za Mađarsku, koja je sreća što je sused uspešnoj zemlji kao što je Srbiji.



Orban je naglasio da je i Evropskoj uniji potrebna Srbija, kao veliki potencijal, te da Srbi uvek mogu da računaju na Mađare kada je reč o priključenju EU.



"Srbija nije problem, Srbija je veliki potencijal za nas", poručio je danas u Subotici premijer Mađarske Viktor Orban.



Kako je rekao, EU ima potrebu za novim energetskim injekcijama i mora da se proširi svoje redove sa novim snagama, jer će se potencijali smanjivati, a Unija mora da jača.



"Evropa mora da bude aktivnija i uspešnija na Balkanu i zbog stabilnsoti ovog regiona. Srbija je veoma važna za EU", istakao je mađarski premijer.



On je primetio da ranije nesigurnosti možemo da zaboravimo, jer je svet mogao da se uveri da Srbija danas ima rukovodstvo koje je u stanju da stvori stabilnost, koja je izuzetno velika vrednost.



Pored stabilnosti, ukazao je da je poboljšana ekonomska situacija u Srbiji i da su se otvorile mogućnosti za dalji rast i razvoj.



"Mađarska će i dalje da se zalaže da se EU odnosi prema Srbiji kao potencijalu koji još nije iskorišćen i da će Srbija dobiti vise energije, ako postane članica Unije", naglasio je Orban.



On je ponovio da je model zaštite manjina koji je Srbija izgradila primer za celu Evropu, jer je malo zemalja u EU koje su imale snage da usklade ponos i teritorjilani suverenittet, a da istovremeno obezbede autonomiju svojim manjinama i čak da to podstiču.



"U Srbiji se to desilo i u smislu manjinske zaštie može biti model", naznačio je Orban.



Orban, koji je sa Vučićem danas prisustvovao otvaranju obnovljene sinagoge u Subotici, rekao je da je srpski narod veoma otvoren, kao i Mađari.



"Uvek je uzvišen trenutak kad čovek doživi i pomisli da može da čini nešto samo zbog lepote i dobrote, a za to je dokaz otvaranje sinagoge. Uvek smo znali da imamo veliko srce, a ovo govori i o našem odnosu prema kulturi", rekao je Orban.



Orban je citirao Vinstona Čerčila, koji je na namere smanjenja budžeta za kulturu u Britaniji u vreme Drugog svetskog rata rata, uzvratio pitanjem "u redu, ali zbog čega se mi onda borimo" i istakao da i u vremenima kriza koje se moraju rešavati, ne smemo zaboraviti da su i Srbi i Mađari kulturni narodi.



"A kultura se sastoji od lepota i vrednosti koje su stvorili naši preci, a sve je stvoreno u čast naših naroda", rekao je Vučić.



On je zahvalio Vučiću na dosadašnjoj političkoj saradnji i prijateljstvu, podsetivši da u Mađarskoj slede izbori, na šta se Vučić nadovezao rečima:



"Da ne žuri Viktor sa tim, nastavićemo mi i posle ovih izbora. Ja uvek pogodim izborne rezultate".





Pratite nas i putem iOS i android aplikacije

On je prisutnima poželeo da Sinagogu "ispune životom" i da ona bude mesto gde će se još vekovima ljudi susretati i moliti.Predsednik Saveza jevrejskih opština Srbije Robert Sabadoš rekao je za Tanjug da je ovo prvi put od 1945. godine pa do danas da je urađena obnova ovako značajnog jevrejskog hrama u Srbiji, te da to pokazuje jevrejskoj zajednici da predstavlja važan faktor u društvu."Ono što je bitno jeste da jevrejska zajednica u Srbiji na ovaj način potvrđuje svoje prisustvo ovde. Poseban odnos Vlade Srbije i mađarske Vlade ukazuje na to da se jevrejska zajednica na ovom prostoru uvažava i predstavlja jedan od bitnih faktora u društvu u smislu odnosa prema manjinama, odnosno manjinskih naroda u Srbiji", rekao je Sabadoš.Subotička sinagoga, prva u potpunosti renovirana sinagoga u Srbiji nakon Drugog svetskog rata, koja će posle četiri godine rekonstrukcije biti svečano otvorena u Subotici, jedna je od dve Sinagoge u Vojvodini u kojoj će se obavljati značajni kulturni događaji, ali i verski obredi.U ovom gradu danas živi nešto manje od 200 Jevreja, a pored ovog hrama koji je drugi jevrejski hram po veličini u Evropi, u Subotici postoj i mala, takozvana zimska sinagoga, u kojoj se čitave godine vrše verski obredi .U Vojvodini danas živi oko 2. 000 Jevreja i oni su organizovani u pet jevrejskih opština, odnosno u opštine u Kikindi, Somboru, Zrenjaninu, Novom Sadu i Subotici.Velika većina Jevreja koji su živeli u Srbiji do izbijanja Drugog svetskog rata, nije dočekala kraj tog rata. Holokaust je preživelo svega 4.000 Jevreja u našoj zemlji, a procenjuje se da je 1941. godine živelo skoro 83.000 pripadnika te zajednice na teritoriji Srbije.Obnova Sinagoge počela je 2012. godine i udruženim snagama Grada Subotice, pokrajinske i republičke vlade obnovljeni, etapno, spoljašnji delovi fasada, dok je uređenje unutrašnjosti finansirala Vlada Mađarske sa 1.6 miliona evra.